Sign in / Join .st0{fill:#34437F;} .st1{fill:#878787;} Saturday, October 23, 2021 ikteb hawn… Fittex Hamrun Spartans jirritornaw għar-rebħ Minn talk.mt October 23, 2021 talk.mt Minn Cristian Muscat – ritratt Christine Borg Gudja United ..............1 Hamrun Spartans ........3 B'wirja stupenda, Hamrun Spartans irritornaw għar- rebħ meta għelbu lil Gudja United 3-1. M'hemmx dubju li din ir-rebħa pprovdiet injezzjoni morali lill-Ispartans wara bidu ta' staġun ferm diżappuntanti u li tawgura tajjeb għall-futur. Kien fil-11-il minuta li waslet l-ewwel azzjoni denja ta' nota bil-Gudjani jkunu huma li joħolqu l-periklu meta Temitope Abdul kellu xutt b'saħħtu mill-viċin li iżda ntemm ftit barra. Huma komplew fuq l-offensiva u fid-29 minuta, Gabriel Mensah, avvanza tajjeb minn indeċiżjoni fid-difiża iżda kellu x-xutt tiegħu salvat tajjeb ħafna mill-goalkeeper Pablo Sanchez, biex evita goal ċert. Fl-40 minuta, Aidan Friggieri kellu l-free-kick jiġi salvata mingħajr wisq diffikultá minn Sanchez. Iżda kienu Hamrun li fetħu l-iskor, fl-44 minuta, meta minn pożizzjoni ideali, l-attakkant Franċiż FAISSAL EL BAKHTAOUI venven xutt li ma ħafirx. Fil-ftuħ tat-tieni taqsima, l-Ispartans komplew fejn ħallew qabel il-mistrieħ u fil-55 minuta, wara li kkontrolla tajjeb, Joseph Mbong minn quddiem Glen Zammit, xeħet għoli. Huma komplew jippressaw u fil-61 minuta reb­ħu penalty meta Rodolfo Soares waqqa' lil Faissal El Bakhtaoui fil-kaxxa. Mill-11-il metru nkariga ruħu ARTHUR OYAMA li ma żbaljax hekk kif permezz ta' xutt fil-baxx tefa' l-ballun fir-rokna tax-xib­ka. Fit-78 minuta, l-Ispartans żiedu l-iskor meta x-xutt minn barra l-kaxxa ta' Faissal El Bakhtaoui kien devjat minn Farid Romero Zuniga biex irriżulta f'auto-goal sfortunat. Fil-85 minuta, Gudja naq­qsu d-distakk permezz ta' xutt ta' AIDAN JAKE FRIGGIERI minn barra l-kaxxa li ma ta l-ebda ċans lill-goalkeeper sostitut Matthias Debono, li kien ilu biss żewġ minuti fil-ground, biex irriżulta f'goal tal-istampi. 61 (H), A. J. Friggieri 85 (G) AMMONITI: R. Soares, F. Romero (GU), P. Sanchez, I. Ntow (HS) PLAYER TAL-LOGĦBA: Faissal El Bakhtaoui (HS) Artiklu preċedenti Tirrikonoxxi r-rispons tal-Maltin iżda darb'oħra tippjana tmur "post sigur" Artiklu li jmiss ARA: Tibda t-42 edizzjoni tar-Rolex Middle Sea Race